title: "S\u00f6\u00f6wen Bragen faan K\u00f6nigsberg"
text: "A S\u00f6\u00f6wen Bragen faan K\u00f6nigsberg san bek\u00e4\u00e4nd wurden, auer jo en matemaatisk probleem apwise.\n\nBragen \nK\u00f6nigsberg as apdiald troch di struum Preegel. Sodenang san diar tau st\u00e4\u00e4dheleften rochts an lachts faan di struum an uk tau eilunen. Jodiar st\u00e4\u00e4ddialen san m\u00e4 s\u00f6\u00f6wen bragen ferb\u00fcnjen, so \u00fcs \u00fc\u00fcb det tiaknang oner.\n\n \u2192\n \u2192\n \u2192\n\nFraag \nDet fraag wiar, of diar en wai as, so dat d\u00fc iansis auer arke brag l\u00e4\u00e4pst. An wan det m\u00f6gelk as, of d\u00fc weder bi di began uunkomst.\n\nLeonhard Euler h\u00e4\u00e4 1736 bewiset, dat son \"Eulersken\" wai uun K\u00f6nigsberg ei m\u00f6gelk as, auer diar tu arke st\u00e4\u00e4ddial en \u00fcnlik taal faan bragen feert. \n\nDiar mut bluas tau st\u00e4\u00e4ddialen (knooter) en \u00fcnlik taal faan bragen (kaanter) haa. Jodiar tau st\u00e4\u00e4ddialen k\u00fcd do began an aanj faan en wai wees. Jo \u00f6\u00f6der st\u00e4\u00e4ddialen skel oober en lik taal faan bragen haa, amdat d\u00fc diar \u00fc\u00fcb en neien wai weder wech kem k\u00f6nst.\n\nBi detdiar fraag komt at goorei diar\u00fc\u00fcb uun, huar a bragen lei, man h\u00fc jo m\u00e4en\u00f6\u00f6der ferb\u00fcnjen san. Euler h\u00e4\u00e4 det fraag turagfeerd \u00fc\u00fcb en fraag faan't Topologii.\n\nEfter a \u00d6\u00f6der Weltkriich sjocht K\u00f6nigsberg hial \u00f6\u00f6ders \u00fctj an het daalang Kaliningrad. Tau bragen jaft at goorei muar, man det bragenprobleem lewet widjer.\n\nLuke uk diar \n\nMatematiik\nKaliningrad"